2000/515/EY: Komission päätös, tehty 14 päivänä elokuuta 2000, klassiseen sikaruttoon liittyvistä suojatoimenpiteistä Yhdistyneessä kuningaskunnassa (tiedoksiannettu numerolla K(2000) 2525)



Virallinen lehti nro L 207 , 17/08/2000 s. 0022 - 0023



Komission päätös, tehty 14 päivänä elokuuta 2000, klassiseen sikaruttoon liittyvistä suojatoimenpiteistä Yhdistyneessä kuningaskunnassa (tiedoksiannettu numerolla K(2000) 2525) (2000/515/EY) EUROOPAN YHTEISÖJEN KOMISSIO, joka ottaa huomioon Euroopan yhteisöjen perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1960 annetun neuvoston direktiivin 90/425/ETY(1), sellaisena kuin se on viimeksi muutettuna neuvoston direktiivillä 92/118/ETY(2), ja erityisesti sen 10 artiklan 3 kohdan, sekä katsoo seuraavaa: (1) Yhdistyneessä kuningaskunnassa on esiintynyt klassisen sikaruton tautitapauksia. (2) Elävien sikojen kaupan vuoksi nämä tautitapaukset muodostavat uhan muiden jäsenvaltioiden karjalle. (3) Yhdistynyt kuningaskunta on toteuttanut toimenpiteistä yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY(3), sellaisena kuin se on viimeksi muutettuna Itävällan, Suomen ja Ruotsin liittymisasiakirjalla, mukaisesti. (4) Siihen asti kunnes saadaan lisää epidemiologisten tutkimusten tuloksia, on sovellettava lisärajoituksia. (5) Koska on mahdollista määritellä maantieteellisiä alueita, joilla riski olisi erityisen suuri, kaupparajoituksia voidaan soveltaa alueellisella tasolla. (6) Tätä päätöstä tarkastellaan uudelleen 22 päivänä elokuuta 2000 pidettävässä pysyvän eläinlääkintäkomitean kokouksessa, ON TEHNYT TÄMÄN PÄÄTÖKSEN: 1 artikla 1. Yhdistynyt kuningaskunta saa lähettää vain sellaisia sikoja, jotka a) ovat lähtöisin liitteessä I kuvattujen alueiden ulkopuolelta, ja b) jotka ovat lähtöisin tilalta, jonne ei ole tuotu eläviä sikoja kyseisten sikojen lähettämistä välittömästi edeltäneiden 30 päivänä aikana. 2. Liitteessä I kuvattujen alueiden ulkopuolelta tulevien sikojen siirrot sallitaan ainoastaan kolmen päivän kuluttua toimivaltaisen eläinlääkintäviranomaisen kohdemaan keskus- ja paikallishallinnon eläinlääkintäviranomaisille osoittamasta ennakkoilmoituksesta. 2 artikla Yhdistynyt kuningaskunta ei saa lähettää sikojen siemennestettä, ellei se ole peräisin liitteessä tarkoitetun alueen ulkopuolella sijaitsevilla, neuvoston direktiivin 90/429/ETY(4) 3 artiklan a kohdassa tarkoitetuilla keinosiemennesasemilla pidetyistä karjuista. 3 artikla 1. Täydennetään neuvoston direktiivissä 64/432/ETY(5) säädettyä Yhdistyneestä kuningaskunnasta lähetettyjen sikojen mukana olevaa terveystodistusta seuraavasti:"Klassiseen sikaruttoon liittyvistä suojatoimenpiteistä Yhdistyneessä kuningaskunnassa 14 päivänä elokuuta tehdyn päätöksen 2000/515/EY mukaisia eläimiä". 2. Täydennetään neuvoston direktiivissä 90/429/ETY säädettyä Yhdistyneestä kuningaskunnasta lähetetyn sikojen siemennesteen mukana olevaa terveystodistusta seuraavasti:"Klassiseen sikaruttoon liittyvistä suojatoimenpiteistä Yhdistyneessä kuningaskunnassa 14 päivänä elokuuta tehdyn päätöksen 2000/515/EY mukaista siemennestettä". 4 artikla Yhdistyneen kuningaskunnan on varmistettava, että sikojen kuljetukseen käytetyt kulkuneuvot puhdistetaan ja desinfioidaan jokaisen kuljetuksen jälkeen ja kuljettajan on toimitettava todisteet tällaisesta desinfioinnista. 5 artikla Yhdistyneen kuningaskunnan on kahdeksan päivän välein tiedotettava klassisen sikaruton tilanteesta liitteessä II osoitetulla tavalla. 6 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava tästä komissiolle viipymättä. 7 artikla Tätä päätöstä tarkastellaan uudelleen ennen 31 päivää elokuuta 2000. Sitä sovelletaan 31 päivään elokuuta 2000. 8 artikla Tämä päätös on osoitettu kaikille jäsenvaltioille. Tehty Brysselissä 14 päivänä elokuuta 2000. Komission puolesta Philippe Busquin Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 47, 21.2.1980, s. 11. (4) EYVL L 224, 18.8.1990, s. 62. (5) EYVL 121, 29.7.1964, s. 1977/64. LIITE I ENGLANTI LIITE II KLASSISTA SIKARUTTOA KOSKEVA RAPORTTI >PIC FILE= "L_2000207FI.002303.EPS">